	Konkurso sąlygų aprašo

	6 priedas




 KLAIPĖDOS „SANTARVĖS“ PROGIMNAZIJOS GEDMINŲ G. 7, KLAIPĖDA, PASTATO UNIKALUS NUMERIS 2197-7000-5018 AKTŲ SALĖS, REKVIZITŲ KAMBARIO, MULTISENSORINIO-MULTIFUNKCINIO KAMBARIO PAPRASTOJO REMONTO DARBŲ TECHNINĖ SPECIFIKACIJA (TŪM)

	1. Bendri duomenys:

	1.1.
	Statytojo (Užsakovo) pavadinimas, adresas, kontaktinis asmuo
	Klaipėdos „Santarvės“ progimnazija, Gedminų g. 7, 94222 Klaipėda, įmonės kodas 190444664.
Kontaktinis asmuo: direktoriaus pavaduotojas ūkio ir bendriesiems klausimams Virginijus Šakinis, tel. 0 698 85495, el. p. virginijus.sakinis@santarvesmokykla.lt 

	1.2.
	Statinys (pavadinimas, adresas)
	[bookmark: _Hlk196739664]TŪM Klaipėdos „Santarvės“ progimnazijos, Gedminų g. 7, Klaipėdoje II aukšto patalpų 2-24, 2-25, 2-26 (aktų salė), 2-27, 2-28 (rekvizitų kambarys), 2-29, 2-30, 2-31, 2-32, 2-33 (multisensorinis-multifunkcinis kambarys) paprastasis remontas

	1.3.
	Statinių kategorija,  ir naudojimo paskirtis
	Statinio kategorija: Ypatingasis (STR 1.01.03:2017 „Statinių klasifikavimas“).
Naudojimo paskirtis: Negyvenamieji pastatai: mokslo paskirties pastatas.

	1.4.
	Statinio apibūdinimas, esama padėtis
	Klaipėdos „Santarvės“ progimnazijos patalpose 2-24, 2-25, 2-26 (aktų salė), 2-27, 2-28 (rekvizitų kambarys), 2-29, 2-30, 2-31, 2-32, 2-33 (multisensorinis-multifunkcinis kambarys) numatomi atlikti darbai: 1) vidaus apdailos darbai: patalpų perplanavimas demontuojant dalį esamų ir įrengiant naujų pertvarų, karkasinę perdangą, grindų dangos, sienų, lubų apdailos keitimas, akustinių pakabinamų lubų įrengimas, naujų durų blokų įrengimas, apsauginės tvorelės, naujų laiptų pakopų prie scenos priekinės dalies, naujos veidrodinės sienutės, sienų apsauginių juostų įrengimas; 2) oro tiekimo-šalinimo bei kondicionavimo sistemų įrengimas; 3) elektros instaliacijos bei apšvietimo atnaujinimas, 4) bevielio prieigos taškų prie esamo kompiuterių-telefonų tinklo įrengimas ir pajungimas.

	1.5.
	Lėšų pobūdis
	Europos Sąjungos paramos lėšos („Tūkstantmečio mokyklos“ vykdomą pagal 2021-2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“. Projektas finansuojamas Ekonomikos gaivinimo ir atsparumo didinimo priemonės (EGADP) bei Lietuvos Respublikos valstybės biudžeto lėšomis).



	2. Perkami darbai/paslaugos ir su jais susijusios paslaugos:

	2.1.
	Perkamų darbų ir susijusių paslaugų apimtis
	2.1.1. Atliekami patalpų 2-24, 2-25, 2-26 (aktų salė), 2-27, 2-28 (rekvizitų kambarys), 2-29, 2-30, 2-31, 2-32, 2-33 (multisensorinis-multifunkcinis kambarys) vidaus apdailos darbai (atlikus ardymo darbus (grindų dangos šalinimo, durų blokų demontavimo, durų angų didinimo nelaikančiose sienose iki 1 m ir mechaniško sienų apdailos šalinimo, plastikinių lentelių apdailos, MDL plokščių apsaugos veidrodinės sienutės (8 m2), laiptų pakopų prie scenos, nereikalingų pertvarų demontavimo, naujų durų angų įrengimo, kanalų, nišų, angų inžineriniams tinklams sienų, pertvarų, perdangų konstrukcijose įrengimo, statybinių šiukšlių išvežimo) ir 2.1.2-2.1.5 p. išvardintus remonto darbus):

· Surenkamų tipinių gelžbetoninių sąramų (nelaikančiose sienose M12 – 3 vnt.) virš durų angų įrengimas. Visi statybiniai gaminiai, medžiagos ir priedai (surenkamų gelžbetoninių sąramų įrengimui) turi atitikti statybos normatyvinių dokumentų reikalavimus ir turi būti nauji, pateikti su gamintojo rekvizitais, gamintojo atpažinimo ženklu (specifikacija, nuoroda kam skiriama, spalvos nuoroda, pagaminimo data).

· Mūrinių keraminių plytų (M125) pertvarų įrengimas, mūrą armuojant (armatūra S250 mūrui ir ankeravimui).

· Lengvos konstrukcijos plieninės karkasinės perdangos virš tambūro evakuacinių laiptų įrengimas, aptaisant gipso kartono plokštėmis prisukant (12,5 mm).

· Apsauginės tvorelės montavimas iš vamzdinio stačiakampio profilio turėklų elementų (40x20x3mm ir 20x20x3mm).

· Medinių konstrukcijų (karkaso laiptams) įrengimas (scena ir scenos laiptai) (OSB3 TG4 plokštės 12mm storio su įleidimu (laiptams); OSB3 TG4 plokštės 12mm storio (scenos dangai); OSB3 TG4 plokštės 12mm storio, su įleidimu (remontuojamų patalpų grindims)).

· Sienų dažymas akriliniais pusiau matiniais dažais (plotas 615,00 m2). Paviršių valymas (atitvarų, sienų ir angokraščių senos apdailos valymas ir visų paviršių nuriebalinimas), glaistymas ne mažiau 2 kartus, gruntavimas ir dažymas (spalvą derinti su Užsakovu) ne mažiau 2 kartus dengiant sienas krūvį atlaikančiais, brėžimams atspariais bei plaunamais  sienų dažais; reikalavimas dažams – atsparumas drėgnam valymui – 1 klasė, ISO 11998, 200 ciklų 1-5 mikronų, >10000 ciklų pagal SFS 3755, naujo tinko įrengimas inžinerinių tinklų paslėpimo (įleidimo) vietose, tinkavimui naudojamas cemento/kalkių skiedinys. Minimalus tinko sluoksnio storis 10 mm. Sukietėjęs ir išdžiūvęs tinkas turi būti prilipęs prie pagrindo, negalima palikti atšokusių tinko vietų, jo paviršiaus stiprumas, nuokrypiai ir lygumas turi atitikti vykdomų tolimesnių darbų reikalavimus, sienų lyginimas plonasluoksniu tinku.

· Veidrodinės sienutės įrengimas (18 m2).

· Sienų apklijavimas apsaugine juosta (333 mm pločio, 800 mm aukštyje nuo grindų iš PVC dangos analogiškos grindų dangai, plotas 8 m2)

· Modulinių akustinių pakabinamų lubų įrengimas (plotas 260,00 m2). Montuojamų pakabinamų lubų plokščių formatas 1200x600x40 mm ir 600x600x40 mm. Lubų konstrukcija turi būti sudaryta iš įleidžiamų matomų metalinių konstrukcijų profilių (plotis apie 24 mm, baltos spalvos). Laikančios pakabintos juostos įrengiamos skersai. Turi būti sudaryta galimybė prireikus pakeisti plokštes. Lubų konstrukcija kabinama naudojant keičiamo ilgio cinkuotus greito pakabinimo elementus. Vietos, kuriose lubos ribojasi su sienomis, dengiamas baltais kampuočiais. Montuojant į lubų plokštę papildomus elementus (įleidžiamus šviestuvus, groteles vedinimui ir pan.), numatyti papildomą karkaso tvirtinimą. Garso slopinimas, apibūdinant garso sklidimą tarp patalpų su vieninga erdve virš pakabinamų lubų vidutinis –30<dB<35. Šviesos atspindėjimas – į paviršių kritusios šviesos atsispindėjusi dalis, išreikšta procentais75<%<85. Degumas pagal BS 476 standartą – 0/1. Atsparumas drėgmei – lubų plokščių gebėjimas nesideformuoti dėl drėgmės – 95%.

· heterogeninės ruloninės PVC grindų dangos įrengimas, išardant seną dangą ir įrengiant naują (ne mažesnio nei 2 mm storio ir ne mažesnės nei 34 atsparumo trinčiai klasės), išlyginant pagrindą, gruntuojant, klijuojant, sulydant siūles (plotas 70,00 m²);

· heterogeninės modulinės (lentelėmis) PVC grindų dangos įrengimas, išardant seną dangą ir įrengiant naują (ne mažesnės nei 34 atsparumo trinčiai klasės), išlyginant pagrindą, gruntuojant (plotas 316,00 m²);

· dekoratyvinių LVT grindjuosčių įrengimas (bendras ilgis 160,00 m)

· durų blokų sumontavimas (8 vnt.). Gaminiai ir medžiagos turi atitikti visus privalomus ES standartus, tokius kaip ISO 9001 bei DIN normatyvų reikalavimus. Atsparumas statinei apkrovai veikiančiai atvertų 90° kampu durų varčių plokštumoje, neturi būti mažesnis kaip 1000 N. Atsparumas statinei apkrovai, veikiančiai statmenai rėmų ir varčių plokštumai, neturi būti mažesnis, kaip 500 N. Uždarymo prietaisų atsparumas statinei apkrovai turi būti ne mažesnis, kaip 500 N. Durų gamyboje naudojamos medžiagos ir detalės turi atitikti Lietuvoje galiojančių dokumentų reikalavimus ir sertifikuoti ES. Parinkti durų tipai, furnitūra turi būti suderinti su užsakovu ir techninės priežiūros atstovu. Durų blokai turi būti pastatomi į vietą taip, kad jų vertikalios ir horizontalios plokštumos griežtai sutaptų su vertikale ir horizontale.

· Vidinių palangių remontas dažant (plotas 12,00 m2).

2.1.2. oro tiekimo-šalinimo bei kondicionavimo sistemų įrengimas;

2.1.3. elektros instaliacijos bei apšvietimo atnaujinimas,

2.1.4. bevielio prieigos taškų prie esamo kompiuterių-telefonų tinklo įrengimas ir pajungimas


	3. Kiti reikalavimai:

	3.1.
	Papildomi reikalavimai 
	- Rangovas privalo netrukdyti dirbti specialistams, vykdantiems techninę, valstybinę priežiūrą bei atsižvelgti į jų teikiamas pastabas ir reikalavimus;
- laikytis darbo saugos reikalavimų, užtikrinti saugumą žmonių sveikatai ir aplinkai, nepažeisti trečiųjų asmenų interesų;
- darbų vykdymo eigoje susidariusias atliekas tvarkyti laikantis visų galiojančių įstatymų, Klaipėdos miesto atliekų tvarkymo taisyklių, patvirtintų Klaipėdos miesto savivaldybės tarybos 2011-11-24 sprendimu Nr. T2-370.



APLINKOS APSAUGOS REIKALAVIMAI

[bookmark: _Hlk157497925]Vykdant statybos darbus taikomi šie Aplinkos apsaugos kriterijų taikymo, vykdant žaliuosius pirkimus, tvarkos apraše, patvirtintame LR aplinkos ministro 2011 m. birželio 28 d. įsakymu Nr. D1-508 (toliau – Aprašas) numatyti aplinkos apsaugos kriterijai:

Aprašo 4.1. p.  2 priedo XIII skyrius (Statybinės medžiagos) 16 p. Mediena ir jos produktai:
[bookmark: part_a2d45f3a08a746478a4850cff70855be]16.1. ne mažiau kaip 80 proc. statiniuose naudojamos medienos, medienos medžiagų ir gaminių turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas;
[bookmark: part_fe3f0e82669a43e481b3cbe92f8d59cb]16.2. plokštėse, kuriose yra formaldehido rišamųjų medžiagų, formaldehido emisija į atmosferą E1 klasės plokštėms turi būti ne didesnė kaip 0,124 mg/m3 oro pagal bandymo metodą LST EN 13986 „Medienos skydai, naudojami statybinėms konstrukcijoms. Charakteristikos, atitikties įvertinimas ir ženklinimas“ (arba lygiavertį standartą) arba formaldehido koncentracija turi būti ne didesnė kaip 0,1 ppm pagal bandymo metodą LST EN 717-1 „Medienos skydai. Formaldehido išsiskyrimo nustatymas. 1 dalis. Formaldehido išsiskyrimo nustatymas kameros metodu“ (arba lygiavertį standartą).
Užsakovui nustačius, kad Rangovas nesilaiko nurodyto įsipareigojimo, Rangovas privalo sumokėti Užsakovui Sutartyje nurodytą baudą.

Aprašo XIII skyrius (Statybinės medžiagos) 17 p. Dažai (17.1 p. ir 17.2 p. nurodyti reikalavimai taikomi ta apimti, kiek tai susiję su patalpų dažymu viduje):
[bookmark: part_1458655f31a8430987755beed16af2d5]17.1. paruoštų naudoti patalpų vidaus ir išorės dažų produkte lakiųjų organinių junginių (LOJ), kurių pradinė virimo temperatūra, esant standartiniam 101,3 kPa slėgiui, yra ne aukštesnė kaip 250 ˚C, turi būti ne daugiau kaip:
	Eil. Nr.
	Produkto aprašymas
	LOJ ribinė vertė, g/l (įskaitant vandenį)

	1.
	Vidinių sienų ir lubų matinės dangos (blizgesys esant 60º kampui, mažesnis kaip 25) dengimo medžiagos
	15

	2.
	Vidinių sienų ir lubų blizgiosios dangos (blizgesys esant 60º kampui, mažesnis kaip 25) dengimo medžiagos
	60

	3.
	Išorinių sienų mineraliniam pagrindui skirtos dangos
	30

	4.
	Vidaus ir (ar) išorės apdailos ir padengimo dažai medienai ir metalui
	90

	5.
	Vidaus apdailos lakai ir medienos beicai, įskaitant neskaidrius medienos beicus
	75

	6.
	Išorės apdailos lakai ir medienos beicai, įskaitant neskaidrius medienos beicus
	90

	7.
	Vidaus ir išorės plonasluoksniai medienos beicai
	75

	8.
	Gruntai ir rišamieji gruntai
	15

	9.
	Rišamieji gruntai
	15

	10.
	Vienkomponentės dangos dengimo medžiagos
	100

	11.
	Dvikomponentės reaktyviosios dangos, skirtos specialiam galutiniam naudojimui (pvz., grindims)
	100

	12.
	Dekoratyvinės dangos
	90

	13.
	Antikoroziniai dažai
	80


Galimi atitiktį įrodantys dokumentai: Rangovo iki darbų vykdymo pradžios Užsakovui pateikiama: a) ekologinis ženklas European Ecolabel arba kitas I tipo ekologinis ženklas (sertifikatas), kuris įrodytų atitiktį nustatytam reikalavimui arba b) LOJ kiekio skaičiavimų duomenis, pagrįstus saugos duomenų lapais, saugos duomenų lapais jeigu jie yra, arba c) pripažintos įstaigos arba paskelbtosios (notifikuotos) institucijos bandymų protokolas, tyrimų ataskaita ar pažyma, arba d) gamintojo ir (ar) tiekėjo deklaracija (pateikiant objektyvius įrodymus), kad produktas atitinka nurodytus reikalavimus, arba e) kiti lygiaverčiai įrodymai. Užsakovui nustačius, kad Rangovas nesilaiko nurodyto įsipareigojimo, Rangovas privalo sumokėti Užsakovui Sutartyje nurodytą baudą.
[bookmark: part_74ed78eb3c97430a9960b4263f97e677]17.2. patalpų vidaus ir išorės dažų sudėtyje neturi būti daugiau kaip 0,01 proc. pagal masę pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: toksiškos ar labai toksiškos (H300, H301, H304, H310, H311, H330, H331), toksiška patekus į akis (EUH070), kenkia organams (H370), galinčios pakenkti organams (H371), veikdamos ilgą laiką pakenkia kai kuriems organams (H372, H373), galinčios sukelti alerginę odos reakciją (H317), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd, H362), pavojingos vandens aplinkai H400, H410, H411, H412), gali sukelti ilgalaikį kenksmingą poveikį vandens organizmams (H413), pavojinga ozono sluoksniui (EUH059). 
Galimi atitiktį įrodantys dokumentai: Rangovo iki darbų vykdymo pradžios Užsakovui pateikiama: a) ekologinis ženklas European Ecolabel arba kitas I tipo ekologinis ženklas (sertifikatas), kuris įrodytų, atitiktį nustatytam reikalavimui arba b) saugos duomenų lapas, arba c) pripažintos įstaigos arba paskelbtosios (notifikuotos) institucijos bandymų protokolas, tyrimų ataskaita ar pažyma, arba d) kiti lygiaverčiai įrodymai. 
Užsakovui nustačius, kad Rangovas nesilaiko nurodyto įsipareigojimo, Rangovas privalo sumokėti Užsakovui Sutartyje nurodytą baudą.

Aprašo XIII skyrius (Statybinės medžiagos) 19 p. Gipso plokštės:
19.1. gipso plokščių sudėtyje turi būti ne mažiau kaip 2 proc. perdirbtų medžiagų;
19.2. gipso plokščių gamybai naudojamas popierius turi būti pagamintas iš 100 proc. perdirbto popieriaus plaušų ar ne daugiau kaip 5 proc. pirminės medienos plaušų, gautų iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas, kita dalis – iš perdirbto popieriaus plaušų.

[bookmark: _Hlk157497960]Aprašo XIV skyrius (Patalpų apšvietimas) 22 p. Elektros lempos: prekės, įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę (prieinamą Lietuvos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus. 
Galimi atitiktį įrodantys dokumentai: Rangovo iki darbų vykdymo pradžios Užsakovui pateikiama: Dėl prekės energinio efektyvumo klasės: a) siūlomo (-ų) gaminio (-ių) galiojanti energijos vartojimo efektyvumo etiketė, suteikta pagal ES energijos vartojimo efektyvumo ženklinimo sistemos reglamentą (ES) 2017/1369, arba b) gaminio informacijos lapas, įrodantis, kad siūlomo gaminio energijos vartojimo efektyvumo klasė yra ne žemesnė nei reikalaujama, arba c) kiti lygiaverčiai įrodymai; jeigu prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus: a) gamintojo atitikties deklaracija, patvirtinanti, kad prekės atitinka Europos Komisijos reglamentuose dėl gaminių ekologinio projektavimo nurodytus reikalavimus, arba b) gamintojo techniniai dokumentai, arba c) kiti lygiaverčiai įrodymai. 
 Aprašo  2  priedo, III skyriaus 3 p. į pirkimo apimtį patenka įrenginiai (elektriniai oro kondicionieriai): vadovaujantis Lietuvos Respublikos Vyriausybės 2015 m. birželio 17 d. nutarimu Nr. 621 „Dėl Perkančiosioms organizacijoms taikomų energijos vartojimo efektyvumo reikalavimų prekėms, paslaugoms ir pastatams“, prekės, kurios įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę, nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus.
Galimi atitiktį įrodantys dokumentai: Rangovo iki darbų vykdymo pradžios Užsakovui pateikiama: gamintojo ir (ar) tiekėjo deklaraciją, kartu pateikiant gamintojo techninius dokumentus ir (ar) pateikiant tikslią nuorodą į viešai prieinamą interneto puslapį, kuriame pateikta prašoma informacija arba bet kurie kiti pateikti dokumentai, įrodantys atitiktį aukščiau minimam AAK.

Užsakovui nustačius, kad Rangovas nesilaiko nurodyto įsipareigojimo, Rangovas privalo sumokėti Užsakovui Sutartyje nurodytą baudą.
